Diari Oficial de la Generalitat Valenciana


Sumari del DOGV 8431, del 26-11-2018 (2018/10972)

Informació pública de la relació de béns i drets afectats pel projecte d'expropiació, per taxació conjunta, dels terrenys necessaris per a l'obtenció d'una zona destinada a vial públic ubicada en l'entroncament de quadra Salera amb ronda Sud, de Castelló de la Plana.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8431

Data del DOGV
:   26-11-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/10267


Data del document
:   06-11-2018

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Informació pública de la relació de béns i drets afectats pel projecte d'expropiació, per taxació conjunta, dels terrenys necessaris per a l'obtenció d'una zona destinada a vial públic ubicada en l'entroncament de quadra Salera amb ronda Sud, de Castelló de la Plana. [2018/10295]  
 La Junta de Govern Local de l'Ajuntament de Castelló de la Plana, en sessió celebrada en data 2 de novembre de 2018, va adoptar l'acord següent:  
Vist l'expedient que s'està tramitant per a l'aprovació del projecte d'expropiació, per taxació conjunta, d'una zona destinada a vial públic en l'entroncament de la quadra Salera amb la ronda Sud, i els següents,  
  
  
Antecedents:  
1. El planejament vigent, Normes Urbanístiques Transitòries d'Urgència (acord del Consell de 27.02.2015), té previst en el punt d'entroncament de la carretera Ribesalbes i la ronda Sud, una secció de 20 metres. Actualment es troba urbanitzada una secció de 16 metres, per la qual cosa, per a permetre l'obertura de tota l'amplària de la carretera Ribesalbes, és necessari disposar dels terrenys particulars que es troben al costat nord de l'alineació.  
2. A aquest objecte, mitjançant un decret del sisé tinent d'alcaldia i delegat de l'Àrea de Drets i Serveis, de data 10 d'octubre de 2017, es va acordar contractar amb la mercantil Sesan Arquitectura y Urbanismo, SL.P, el servei d'assistència tècnica per a la redacció del «Projecte d'expropiació per a l'obtenció d'una zona destinada a vial púbic ubicada en l'entroncament de la quadra Salera amb la ronda Sud».   
3. La mercantil esmentada ha presentat el projecte d'expropiació datat a l'abril de 2018, que inclou la relació de propietaris, la descripció dels béns i drets afectats, la determinació del preu just i els criteris de valoració.  
4. Hi ha en l'expedient document comptable RC número 7618.7.6038658.090 emés pel director de l'Òrgan de Gestió Pressupostària i Comptabilitat en data 6 de juny de 2018, que acredita l'existència de crèdit per a dur a terme aquesta expropiació, per import de 114.682,30 ?.  
5. La tècnica d'administració general del negociat administratiu de Planejament i Gestió Urbanística emet, en data 1 d'agost de 2018, un informe favorable al procediment que s'ha de seguir i a la declaració de la necessitat d'ocupació i utilitat pública o interès social de l'expropiació.  
6. En data 7 d'agost de 2018 la Intervenció General Municipal emet un informe de fiscalització prèvia limitada favorable a l'aprovació d'aquest expedient.  
  
Tenint en compte que:  
I. S'apliquen les Normes Urbanístiques Transitòries d'Urgència per al municipi de Castelló de la Plana, aprovades per Acord del Consell, de data 27 de febrer de 2015, fins a l'aprovació d'un nou pla que substituïsca l'anul·lat. Ambdós documents contemplen el vial els terrenys del qual són objecte d'aquesta expropiació.  
II. La legislació aplicable és la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana; la Llei d'expropiació forçosa, de 16 de desembre de 1954, i el seu Reglament, aprovat per Decret de 26 d'abril de 1957.  
III. Del que disposa l'article 103 de la LOTUP, es desprén que l'Administració podrà expropiar els terrenys dotacionals previstos en els plans.  
IV. L'article 9 i següents de la Llei d'expropiació forçosa, de 16 de desembre de 1954 (d'ara en avant LEF) en què s'estableix que per a procedir a l'expropiació forçosa serà indispensable la declaració prèvia d'utilitat pública o interés social, així com la necessitat d'ocupació dels béns o adquisició de drets que siguen estrictament indispensables per al fi de l'expropiació. El planejament vigent, és a dir, les Normes Urbanístiques Transitòries d'Urgència per al municipi de Castelló de la Plana, contemplen l'alineació d'aquest vial, i queda així declarada la utilitat pública o interès social de l'expropiació.  
V. L'article 15 de la LEF estableix que, declarada la utilitat pública o l'interès social, l'Administració resoldrà sobre la necessitat concreta d'ocupar els béns o adquirir els drets que siguen estrictament indispensables per al fi de l'expropiació.  
VI. De l'article 106 de la LOTUP es desprén que, quan s'aplique el procediment de taxació conjunta, l'administració expropiant formarà l'expedient d'expropiació, que contindrà almenys els documents següents:  
a) Determinació de l'àmbit expropiable, segons la delimitació ja aprovada, amb els documents que la identifiquen quant a situació, superfície i límits, segons certificació registral, acompanyats d'un pla de situació en el terme municipal i d'un pla parcel·lari.  
b) Fixació de preus raonada per grups d'immobles o categories de terrenys, segons les seues condicions d'urbanització i la resta d'elements que cal considerar d'acord amb la legislació de valoracions.  
c) Fulls de preu just individualitzats de cada finca, en els quals es contindran no sols el valor del sòl, sinó també el corresponent a les edificacions, obres, instal·lacions i plantacions.  
d) Fulls de preu just que corresponguen a altres indemnitzacions.  
VII. L'article esmentat estableix que el projecte d'expropiació amb els documents assenyalats serà exposat al públic pel termini d'un mes perquè els qui puguen resultar interessats formulen les observacions i reclamacions que estimen convenients. La informació pública s'efectuarà per mitjà de la inserció d'anuncis en el Diari Oficial de la Generalitat Valenciana i en un periòdic. A més, les taxacions es notificaran individualment als qui apareguen com a titulars de béns o drets en l'expedient, per mitjà del trasllat literal del corresponent full d'apreuament i de la proposta de fixació dels criteris de valoració.  
  
VIII. De l'article 127.1.d) de la Llei reguladora de les bases de règim local es desprén que correspon a la Junta de Govern Local les aprovacions, entre d'altres, dels instruments de gestió.  
En relació amb tot això, vistos els preceptes esmentats, l'informe de la tècnica d'administració general del negociat administratiu de Planejament i Gestió Urbanística d'1 d'agost de 2018, i l'informe favorable de fiscalització prèvia limitada, de data 7 d'agost de 2018, i atès que hi ha consignació pressupostària per a fer front a aquesta despesa en virtut del document comptable 0239.8.8826137.058 emès pel director de l'Òrgan de Gestió Pressupostària i Comptabilitat el 6 de juny de 2018, a proposta del regidor delegat de Drets i Serveis, s'acorda:  
  
1) Determinar el procediment de taxació conjunta per a l'expropiació dels terrenys necessaris per a l'obtenció d'una zona destinada a vial públic ubicada en l'entroncament de la quadra Salera amb la ronda Sud, i declarar la necessitat d'ocupació d'aquests terrenys.  
2) Exposar al públic pel termini d'un mes el projecte d'expropiació junt amb la relació de propietaris, béns i drets afectats que es detallen a continuació, a fi que, per part dels interessats, es puguen formular les al·legacions i observacions que consideren convenients respecte del projecte d'expropiació, essencialment amb vista a la titularitat o valoració dels seus drets.  
  
Finca número 1  
Titular: Solvia Development, SL.  
Situació de la finca: carretera de Ribesalbes, número 80  
Finca cadastral: 0501371YK5300S  
Finca registral: 33.854  
Superfície cadastral: 8.335 m²  
Superfície registral: 8.335 M2  
Superfície que s'ha d'expropiar: 160,80 m²  
Límits: nord: José Matutano; sud: Vicente Bel i Luis Fortanet; est: quadra o carretera de Ribesalbes, i oest: resta de la finca de què se segrega  
Altres drets: No se'n coneixen  
  
Finca número 2  
Titulares: Juan Bautista Montero-Ríos Gil i M.ª Desamparados Pascual Roig (50 %), M.ª Desamparados Pascual Roig (25 %) i M.ª Ángeles Pascual Roig (25 %)  
Situació de la finca: carretera de Ribesalbes, número 120  
Finca cadastral: 0501372YK5300S  
Finca registral: 47.052  
Superfície cadastral: 6.690 m²  
Superfície registral: 6.423 m²  
Superfície que s'ha d'expropiar: 518,50 m²  
Límits: nord: amb terres de Vicente Bel; sud: de Luis Segarra Pitarch; est: carretera, i oest: resta de la finca de què se segrega  
Altres drets: no se'n coneixen  
  
Finca número 3  
Titulares: Benjamín Gallén Ibáñez i M.ª Teresa Ferrant Mor (100 %)  
  
Situació de la finca: carretera de Ribesalbes, número 128  
Finca cadastral: 0501351YK5300S  
Finca registral: 33.804  
Superfície cadastral: 1.455 m²  
Superfície registral: 1.662m²  
Superfície que s'ha d'expropiar: 286,80 m²  
Límits: nord: Ana Rosell; sud: Francisco Galmes; est: carretera Ribesalbes; i oest: resta de la finca de què se segrega  
Altres drets: no se'n coneixen  
  
Finca número 4  
Titular: Calpe Invest, SA.  
Situació de la finca: carretera de Ribesalbes, número 140  
Finca cadastral: 0501352YK5300S  
Finca registral: 46.863  
Superfície cadastral: 2.996 m²  
Superfície registral: 2.065 m²  
Superfície que s'ha d'expropiar: 538,20 m²  
Límits: nord: José Sales Monzonís; sud: Festiva Montañés Prades; est: carretera de Ribesalbes, i oest: resta de la finca de què se segrega  
Altres drets: No se'n coneixen  
  
Finca número 5  
Titular: Martin Poy, SL.  
Situació de la finca: carretera de Ribesalbes, número 112  
Finca cadastral: 0501350YK5300S  
Finca registral: 5.643  
Superfície cadastral: 3.098 m²  
Superfície registral: 3.286 m²  
Superfície que s'ha d'expropiar: 180,60 m²  
Límits: nord: Francisco Balaguer Gonel, carretera de propietaris al mig; sud: Joaquín Roig Dols; est: carretera de Ribesalbes, i oest: resta de la finca de què se segrega  
Altres drets: Hipoteca a favor de Caixa Rural Credicoop S Coop de Crèdit, cedida a favor de Baracoa Holdings Designated Activity Company.  
3) Traslladar aquest Acord als titulars de drets inscrits en el Registre de la Propietat junt amb el corresponent full d'apreuament i la proposta de fixació dels criteris de valoració  
4) Notificar l'inici del procediment al Registre de la Propietat i sol·licitar la certificació de domini i càrregues de les finques afectades i la pràctica dels assentaments que corresponguen.  
La qual cosa es fa pública a fi que, durant el termini d'1 mes comptador des de l'endemà de la publicació d'aquest anunci, pugueu aportar les dades oportunes per a rectificar possibles errors en la vostra descripció o oposar-vos, per raons de fons o forma, a la necessitat d'ocupació. Així mateix, i en el mateix termini d'1 mes, podreu formular les al·legacions i observacions que considereu convenients respecte del projecte d'expropiació, essencialment amb vista a la titularitat o valoració dels vostres drets. Aquest projecte d'expropiació podrà consultar-se a la Secció de Desenvolupament Urbanístic d'aquest Ajuntament, c/ Enmig, número 82, 4t pis (edifici Quatre Cantons), de dilluns a divendres, de 09.00 a 14.00 hores.  
Finalment i dins del mateix termini es demana als interessats que:  
a) Aporten escriptures o títols de propietat i rebuts de contribució.  
  
b) Indiquen si el referit immoble està lliure de càrregues i gravàmens.  
c) Indiquen si hi ha ocupants o inquilins, de quina data és el contracte d'arrendament, les dades d'arrendatari i l'import de l'arrendament.  
  
Castelló de la Plana, 6 de novembre de 2018.- El regidor delegat de l'Àrea de Drets i Serveis: Rafael Simó Sancho.